CELEX: 22004D0126
Language: sk
Date: 2004-09-24 00:00:00
Title: Rozhodnutie Spoločného výboru EHP č. 126/2004 z 24. septembra 2004, ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP

10.3.2005   
            
            
               SK
            
            
               Úradný vestník Európskej únie
            
            
               L 64/49
            
         
      ROZHODNUTIE SPOLOČNÉHO VÝBORU EHP
   
   č. 126/2004
   z 24. septembra 2004,
   ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len dohoda, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 99/2004 z 9. júla 2004 (1).
            
         
               (2)
            
            
               Nariadenie Rady (ES) č. 1647/2003 z 18. júna 2003, ktorým sa mení a dopĺňa nariadenie (EHS) č. 2309/93, na základe ktorého sa stanovujú postupy Spoločenstva v oblasti povoľovania a kontroly liekov na použitie v humánnej a veterinárnej medicíne a zriaďuje sa Európska agentúra na hodnotenie liekov (2), sa má začleniť do dohody,
            
         ROZHODOL TAKTO:
   Článok 1
   1.   Pred posledný odsek úvodnej časti kapitoly XIII prílohy II k dohode sa vkladá nasledujúci text:
   
      „Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie sa na účely nariadenia (EHS) č. 2309/93 uplatňuje na akékoľvek dokumenty agentúry, aj pokiaľ ide o štáty EZVO.“
   
   2.   Do bodu 15g [nariadenia Rady (EHS) č. 2309/93] kapitoly XIII prílohy II k dohode sa dopĺňa nasledujúca zarážka:
   
               „—
            
            
               
                  32003 R 1647: nariadenie Rady (ES) č. 1647/2003 z 18. júna 2003 (Ú. v. EÚ L 245, 29. 9. 2003, s. 19).“
            
         Článok 2
   Texty nariadenia (ES) č. 1647/2004 v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 25. septembra 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 24. septembra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 376, 23.12.2004, s. 23.
   
      (2)  Ú. v. EÚ L 245, 29.9.2003, s. 19.
   
      (3)  Nie sú uvedené žiadne ústavné požiadavky.